《赠传神庄士仪》
宋代·王迈

画工亦无数，好手不可遇。非是画事难，难得画中趣。

况写佳士画，又不比行路。庄生颇工此，为我扫尺素。

俨然山泽臞，诗肩瘦凫鹭。老色虽上颜，庾尘莫能污。

生画甚迫真，馀子等孩孺。得钱散酒家，无心问婚娶。

醉被风雪欺，术招鬼神妒。长安多贵人，朱门富纨绔。

使闻生之名，当即悬金募。我贫亦如生，正以诗穷故。

一画博一诗，两手相分付。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。